CELEX: 62019CA0130
Language: sk
Date: 2021-09-30 00:00:00
Title: Vec C-130/19: Rozsudok Súdneho dvora (Plénum) z 30. septembra 2021 – Európsky dvor audítorov/Karel Pinxten (Článok 286 ods. 6 ZFEÚ – Porušenie povinností vyplývajúcich z funkcie člena Európskeho dvora audítorov – Zbavenie nároku na dôchodok – Právo na účinnú súdnu ochranu – Zákonnosť vyšetrovania vykonávaného Európskym úradom pre boj proti podvodom (OLAF) – Interné konanie Dvora audítorov – Činnosť nezlučiteľná s funkciami člena Dvora audítorov – Výdavky na služobné cesty a denné príspevky na diéty – Výdavky na reprezentáciu a pohostenie – Používanie služobného vozidla – Využívanie služby vodiča – Konflikt záujmov – Primeranosť sankcie)

29.11.2021   
            
            
               SK
            
            
               Úradný vestník Európskej únie
            
            
               C 481/6
            
         
      Rozsudok Súdneho dvora (Plénum) z 30. septembra 2021 – Európsky dvor audítorov/Karel Pinxten
      (Vec C-130/19) (1)
      
      (Článok 286 ods. 6 ZFEÚ - Porušenie povinností vyplývajúcich z funkcie člena Európskeho dvora audítorov - Zbavenie nároku na dôchodok - Právo na účinnú súdnu ochranu - Zákonnosť vyšetrovania vykonávaného Európskym úradom pre boj proti podvodom (OLAF) - Interné konanie Dvora audítorov - Činnosť nezlučiteľná s funkciami člena Dvora audítorov - Výdavky na služobné cesty a denné príspevky na diéty - Výdavky na reprezentáciu a pohostenie - Používanie služobného vozidla - Využívanie služby vodiča - Konflikt záujmov - Primeranosť sankcie)
      (2021/C 481/09)
      Jazyk konania: francúzština
      
         Účastníci konania
      
      
         Žalobca: Európsky dvor audítorov (v zastúpení: pôvodne C. Lesauvage, J. Vermer a É. von Bardeleben, neskôr C. Lesauvage, splnomocnení zástupcovia)
      
         Žalovaný: Karel Pinxten (v zastúpení: L. Levi, avocate)
      
         Výrok rozsudku
      
      
                  1.
               
               
                  Návrh Karla Pinxtena na prerušenie konania do skončenia trestného konania zahájeného luxemburskými orgánmi po odovzdaní správy Európskeho úradu pre boj proti podvodom (OLAF) týkajúcej sa veci č. OC/2016/0069/A 1 týmto orgánom sa zamieta.
               
            
                  2.
               
               
                  Návrh Karla Pinxtena, aby bolo Európskemu dvoru audítorov nariadené predložiť správu o internom audite a oznámiť opatrenia prijaté v nadväznosti na túto správu, ako aj akékoľvek oznámenie tohto orgánu týkajúce sa prípadných zásahov do nezávislosti interného audítora, sa zamieta.
               
            
                  3.
               
               
                  E-mail predsedu Európskeho dvora audítorov, zaslaný 13. februára 2019 ďalším členom tohto orgánu a jeho generálnemu tajomníkovi, ktorý predložil Karel Pinxten v prílohe B.10 svojho vyjadrenia k žalobe, sa vyberá zo spisu.
               
            
                  4.
               
               
                  Karel Pinxten porušil povinnosti vyplývajúce z funkcie člena Európskeho dvora audítorov v zmysle článku 286 ods. 6 ZFEÚ, pokiaľ ide o:
                  
                              —
                           
                           
                              nepriznaný a protiprávny výkon činnosti v riadiacom orgáne politickej strany;
                           
                        
                              —
                           
                           
                              zneužitie prostriedkov Dvora audítorov na financovanie činností nesúvisiacich s funkciami člena tohto orgánu v rozsahu zistenom v bodoch 387 až 799 tohto rozsudku;
                           
                        
                              —
                           
                           
                              použitie palivovej karty na nákup pohonných hmôt do vozidiel patriacich tretím osobám a
                           
                        
                              —
                           
                           
                              vytvorenie situácie konfliktu záujmov v rámci vzťahu s vedúcim auditovaného subjektu.
                           
                        
            
                  5.
               
               
                  Karlovi Pinxtenovi sa odnímajú dve tretiny jeho nárokov na dôchodok odo dňa vyhlásenia tohto rozsudku.
               
            
                  6.
               
               
                  V zostávajúcej časti sa žaloba zamieta.
               
            
                  7.
               
               
                  Súdny dvor nemá právomoc rozhodovať o návrhu na náhradu škody, ktorý podal Karel Pinxten.
               
            
                  8.
               
               
                  Karel Pinxten znáša vlastné trovy konania a je povinný nahradiť trovy konania, ktoré vynaložil Európsky dvor audítorov.
               
            
         (1)  Ú. v. EÚ C 148, 29.4.2019.